google/wiki40b huggingface dataset:
Εθνική Ουγγαρίας (ποδόσφαιρο ανδρών)

Ιστορία

Έχει μια αξιοσέβαστη ποδοσφαιρική ιστορία, έχοντας κερδίσει τρεις Ολυμπιακούς τίτλους, ενώ ήταν φιναλίστ στα Παγκόσμια Κύπελλα του 1938 και του 1954 και κατέκτησε την τρίτη θέση στο Ευρωπαϊκό πρωτάθλημα ποδοσφαίρου του 1964. Η Ουγγαρία έφερε επανάσταση στο άθλημα τη δεκαετία του 1950, θέτοντας τις βασικές αρχές της τακτικής ολοκληρωτικού ποδοσφαίρου και κυριαρχώντας ποδοσφαιρικά με την αξιοσημείωτη Χρυσή Ομάδα η οποία συμπεριλάμβανε τον θρυλικό Φέρεντς Πούσκας, πρώτο σκόρερ του 20ού αιώνα, προς τιμήν του οποίου η FIFA καθιέρωσε το βραβείο Πούσκας. Η εθνική ομάδα της εποχής εκείνης είχε την υψηλότερη βαθμολογία Elo ποδοσφαίρου όλων των εποχών σε παγκόσμιο επίπεδο, με 2166 βαθμούς το 1954, κατείχε την υψηλότερη κατάταξη Elo όλων των εποχών με 2166 βαθμούς το 1956 και ένα από τα μεγαλύτερα αήττητα σερί στην ιστορία του ποδοσφαίρου, παραμένοντας αήττητη σε 31 παιχνίδια, σε διάρκεια μεγαλύτερη των 4 ετών, συμπεριλαμβανομένου του Αγώνα του Αιώνα.

Νεότερη ιστορία

Τις επόμενες δεκαετίες επήλθε μια σταδιακή αποδυνάμωση της εθνικής Ουγγαρίας, αν και τα τελευταία χρόνια πραγματοποιήθηκε ανανέωση σε όλα τα επίπεδα. Το 2008 ιδρύθηκε η Ουγγρική Ποδοσφαιρική Ομοσπονδία Παίδων με σκοπό την ανάδειξη και προώθηση νέων ταλέντων. Επίσης, το 2010 η Ουγγαρία φιλοξένησε το Πανευρωπαϊκό Πρωτάθλημα Ποδοσφαίρου σάλας στη Βουδαπέστη και το Ντέμπρετσεν. Ήταν η πρώτη φορά που μία διοργάνωση της UEFA έλαβε χώρα σε ουγγρικό έδαφος, υπό την αιγίδα της Ουγγρικής Ποδοσφαιρικής Ομοσπονδίας. Ακόμη, η εθνική ομάδα των ανδρών έχει καταφέρει να αποσπάσει αποτελέσματα τα οποία μπορούν να χαρακτηριστούν ως εκπλήξεις, όπως η νίκη με 3-2 επί της εθνικής Ελλάδας στο μεταξύ τους αγώνα για τα προκριματικά του Ευρωπαϊκού πρωταθλήματος ποδοσφαίρου του 2004 και η επικράτηση με 3-1 σε ένα ματς εναντίον της Ιταλίας για τα προκριματικά του Παγκοσμίου Κυπέλλου του 2006. Παρά το γεγονός ότι η εθνική ανδρών δεν έχει καταφέρει να προκριθεί στα τελικά κάποιας μεγάλης διοργάνωσης από το 1986 και μετά, η εθνική ελπίδων έφτασε μέχρι να ημιτελικά του Πανευρωπαϊκού Πρωταθλήματος νέων (κάτω των 19 ετών), ενώ αντίστοιχα η εθνική Κ-20 κατέλαβε την τρίτη θέση στο Παγκόσμιο Κύπελλο κάτω των 20 ετών, φέρνοντας στην Ουγγαρία το πρώτο μετάλλιο στο ποδόσφαιρο μετά από σχεδόν μισό αιώνα και μαζί με αυτό την ελπίδα για μια μελλοντική αναγέννηση της χώρας σε ποδοσφαιρικό επίπεδο. Ήδη νέα ταλέντα όπως ο Μπάλας Ντούσακ, ο Βλάντιμιρ Κόμαν και ο Άνταμ Σάλαϊ, αφού πέρασαν από τις εθνικές ομάδες παίδων, νέων και ελπίδων, τώρα αγωνίζονται στην εθνική ανδρών.
Ανδρέας Παρισινός

Βιογραφικά Στοιχεία

Ο Ανδρέας Παρισινός γεννήθηκε στη Λευκωσία το 1937. Ομιλούσε, πέρα από την ελληνική, την αγγλική γλώσσα. Σπούδασε οδοντιατρική. Απεβίωσε στις 10 Οκτωβρίου 2003 στο Ογκολογικό Κέντρο Τράπεζας Κύπρου όπου νοσηλευόταν.

Πολιτική διαδρομή

Την ημέρα του πραξικοπήματος της 15ης Ιουλίου 1974 διορίστηκε υφυπουργός παρά τω προέδρω στην κυβέρνηση του Νίκου Σαμψών, θέση στην οποία παρέμεινε για οκτώ μέρες.
Εξελέγη για πρώτη φορά βουλευτής στις Βουλευτικές εκλογές του 1985 στην Εκλογική Περιφέρεια Λευκωσίας με τον ΔΗΣΥ. Διεκδίκησε επανεκλογή στις βουλευτικές εκλογές του 1991 με τον συνασπισμό Δημοκρατικός Συναγερμός-Κόμμα Φιλελευθέρων αλλά δεν εξελέγη. Ωστόσο, το 1993, όταν ο βουλευτής του ΔΗΣΥ στην Εκλογική Περιφέρεια Λευκωσίας, Γλαύκος Κληρίδης, εξελέγη πρόεδρος της Κυπριακής Δημοκρατίας, ο πρώτος επιλαχών του κόμματος Ανδρέας Παρισινός ανέλαβε καθήκοντα βουλευτή στις 4 Μαρτίου 1993. Επανεξελέγη στις βουλευτικές εκλογές του 1996. Ως βουλευτής, διετέλεσε πρόεδρος της Κοινοβουλευτικής Επιτροπής Υγείας και της Κοινοβουλευτικής Επιτροπής Εργασίας.
Άννι Άλμπερς

Πρώιμη ζωή και εκπαίδευση

Η Άννι Άλμπερς γεννήθηκε ως Ανελίζ Έλζε Φρίντα Φλάισμαν στις 12 Ιουνίου 1899 στο Βερολίνο της  Γερμανίας. Η μητέρα της καταγόταν από οικογένεια που εργαζόταν σε εκδοτική βιομηχανία και ο πατέρας της ήταν επιπλοποιός. Από την παιδική της ηλικία έδειξε ενδιαφέρον για τις τέχνες. Σε νεαρή ηλικία ζωγράφισε και σπούδαζε ζωγραφική υπό τον ιμπρεσιονιστή καλλιτέχνη Μάρτιν Μπράντενμπουργκ, την περίοδο 1916-19, αλλά στη συνέχεια μετά από μια συνάντηση με τον καλλιτέχνη Όσκαρ Κόκοσκα ο οποίος βλέποντας ένα πορτρέτο της την ρώτησε απότομα «Γιατί ζωγραφίζεις;», αποθαρρύνθηκε πολύ από το να συνεχίσει."
Η Άλμπερς αποφάσισε τελικά να παρακολουθήσει τη σχολή τέχνης, ακόμα και αν οι προκλήσεις για τους φοιτητές τέχνης συχνά ήταν μεγάλες και οι συνθήκες διαβίωσης σκληρές. Αυτός ο τρόπος ζωής ήρθε απότομα σε αντίθεση με την εύπορη και άνετη ζωή που είχε συνηθίσει να ζει. Παρακολούθησε το Κουνστγκεβερμπεσούλε στο Αμβούργο μόνο για δύο μήνες το 1919 και στη συνέχεια, τον Απρίλιο του 1922, άρχισε τις σπουδές της στο Μπαουχάους στη Βαϊμάρη.
Στο Μπάουχαους, ξεκίνησε το πρώτο έτος υπό τον Γκέοργκ Μούχε και στη συνέχεια υπό τον Γιοχάνες Ίττεν. Οι γυναίκες αποκλείστηκαν από συγκεκριμένα γνωστικά αντικείμενα που διδάσκονταν στη σχολή με αποτέλεσμα το δεύτερο έτος να μην μπορεί πλέον να παρακολουθήσει το εργαστήριο υαλουργίας με τον μελλοντικό σύζυγό της Γιόζεφ Άλμπερς. Ο Άλμπερς ανέβαλε την συμμετοχή της σε εργαστήριο υφαντουργίας, το οποίο ήταν το μόνο εργαστήριο διαθέσιμο για γυναίκες. Με εκπαιδευτή την Γκούντα Στελτσλ, ωστόσο σύντομα έμαθε να εκτιμά τις προκλήσεις της κατασκευής με αφή και άρχισε να παράγει γεωμετρικά σχέδια.
Λαοδίκη ΣΤ΄ της Συρίας

Βιογραφικά στοιχεία

Όταν ανήλθε στο θρόνο των Σελευκίδων ο εξάδελφός της, Δημήτριος Α΄ ο Σωτήρ, αποδείχτηκε άνδρας με μεγάλο κουράγιο και σθεναρή αποφασιστικότητα. Αυτό ήταν αρκετό, εκτός από τη φυγή του χωρίς άδεια από τη Ρώμη, για να προκαλέσει την εχθρότητα της Συγκλήτου. Δυστυχώς, ανησύχησε και τους γειτονικούς βασιλείς. Τον εξάδερφό του, Πτολεμαίο ΣΤ΄ Φιλομήτορα, τον έκανε εχθρό με τα σχέδιά του να κατακτήσει την Κύπρο. Ο βασιλιάς της Περγάμου, Άτταλος Β΄, έφερε στο προσκήνιο ένα νέο διεκδικητή του θρόνου της Συρίας, τον Αλέξανδρο Α΄ Βάλα, έναν όμορφο νέο άντρα του οποίου η πραγματική καταγωγή είναι αμφίβολη, αλλά ο ίδιος υποστήριζε πως ήταν γιος του Αντίοχου Δ΄ του Επιφανούς. Την υπόθεση τη δική του και της φερόμενης ως αδελφής του Λαοδίκης Στ΄ προώθησε στη Ρώμη ο Ηρακλείδης, πρώην υπουργός του Αντίοχου Δ΄ και αδερφός του Τιμάρχου, επαναστάτη σατράπη της Μηδίας που εκθρόνισε ο Δημήτριος.
Με εξασφαλισμένη την εύνοια της Συγκλήτου, ο Αλέξανδρος επέστρεψε στην ανατολή, για να κατακτήσει τη Συρία. Ο Πτολεμαίος Στ΄ έστειλε σε βοήθειά του στρατό. Ξέσπασε επανάσταση από τις συνδυασμένες δυνάμεις του Αλεξάνδρου, της πριγκίπισσας Λαοδίκης Στ΄, του Αττάλου Β΄, του Αριαράθη Ε΄ της Καππαδοκίας και του Πτολεμαίου Στ΄. Τελικά ο Δημήτριος ηττήθηκε και σκοτώθηκε το 150 π.Χ. κοντά στην Αντιόχεια.
Το χέρι της Λαοδίκης δόθηκε στον βασιλιά του Πόντου, Μιθριδάτη Ε΄. Μαζί του απέκτησε τουλάχιστον τρία παιδιά, τον Μιθριδάτη Στ΄ Ευπάτορα, έναν από τους πιο αξιόλογους πολεμίους της ρωμαϊκής παντοδυναμίας, τη Λαοδίκη που παντρεύτηκε με τον πρώτο, και έναν ακόμη γιο, που έφερε επίσης το όνομα Μιθριδάτης. Όταν ο σύζυγός της δολοφονήθηκε στην αυλή επικράτησε μεγάλη αναταραχή, καθώς μάλιστα οι πιθανοί διάδοχοι ήταν ανήλικοι. Κατάφερε να συγκρατήσει τα πράγματα βασιλεύοντας η ίδια ως επίτροπός τους. Τελικά φυλακίστηκε από τον Μιθριδάτη Ευπάτορα περίπου το 116 π.Χ. ο οποίος ανέβηκε στο θρόνο σε ηλικία 15 ετών.
Ανδρέας Βρετός

Βιογραφικά στοιχεία

Γεννήθηκε στην Ιθάκη το 1851. Εκεί πήγε σχολείο. Αποδήμησε στην Ρουμανία, όπου εργάστηκε στα εμποροτραπεζιτικά καταστήματα των Αδελφών Νεγρεπόντη, και προάχθηκε μέχρι την θέση του διευθυντή. Το 1896 επέστρεψε στην Ελλάδα και ανέλαβε την Διεύθυνση του Υποκαταστήματος της Τραπέζης Αθηνών στην Πάτρα, και το διηύθυνε μέχρι το 1914.
Αδόλφος Γ΄ του Λα Μαρκ

Βιογραφία

Ήταν ο δευτερότοκος γιος του Αδόλφου Β΄ κόμη του Λα Μαρκ και της Μαργαρίτας, κόρης του Ντήτριχ Η΄ κόμη της Κλέβης.
Το 1357 ορίστηκε από τον πάπα Ιννοκέντιο ΣΤ΄ ως επίσκοπος του Μύνστερ. Το 1362 συμφώνησε με τον θείο του Ένγκελμπερτ Γ΄ επίσκοπο της Λιέγης να κληρονομήσει την κομητεία της Κλέβης από τον Ιωάννη κόμη της Κλέβης (νεότερο αδελφό του Ντήτριχ Η΄), αν εκείνος απεβίωνε άτεκνος. 
Το 1363 ορίστηκε αρχιεπίσκοπος της Κολωνίας, αν και ο Ιωάννης του Βίρνεμπουρκ ήταν ένας άξιος συνυποψήφιος. Έπειτα από έξι μήνες σκανδάλων και ερίδων, παραιτήθηκε. Ο Ιωάννης κόμης της Κλέβης τελικά απεβίωσε το 1368 άτεκνος και τον διαδέχθηκε· μπορούσε να την κρατήσει την κομητεία της Κλέβης με την υποστήριξη του επισκόπου της Λιέγης.
Το 1391 διαδέχθηκε τον -χωρίς άρρεν τέκνο- αδελφό του Ένγκελμπερτ Γ΄ ως κόμης του Λα Μαρκ. Το 1393 παραχώρησε την κομητεία στον δευτερότοκο γιο του Ντήτριχ Θ΄. Το 1394 απεβίωσε σε ηλικία 60 ετών και τον διαδέχθηκε ο πρωτότοκος γιος του Αδόλφος Α΄ ως κόμης της Κλέβης. Το 1398 απεβίωσε ο Ντήτριχ Θ΄ και τον διαδέχθηκε ο αδελφός του Αδόλφος Α΄ ως κόμης του Λα Μαρκ, επανενώνοντας έτσι τις δύο περιοχές.
Αϊντινόβιτσι (Όλοβο)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Εισαγωγική παράγραφος

Η εισαγωγική παράγραφος (ή απλά εισαγωγή) είναι η εναρκτήρια παράγραφος ενός άρθρου, δοκιμίου, βιβλίου, κεφαλαίου, ή άλλου γραπτού έργου που συνοψίζει τις κύριες ιδέες.

Τύποι εισαγωγής

Οι δημοσιογραφικές εισαγωγές εστιάζουν στο να τραβούν την προσοχή του αναγνώστη. Στη δημοσιογραφία, η αποτυχία να αναφερθεί το πιο σημαντικό, ενδιαφέρον ή την αξιοπρόσεκτο στοιχείο μιας ιστορίας στην πρώτη παράγραφο μερικές φορές ονομάζεται «θάψιμο της εισαγωγής» (στα αγγλικά: «burying the lead»). Οι περισσότερες πρότυπες εισαγωγές ειδήσεων περιλαμβάνουν σύντομες απαντήσεις στις ερωτήσεις ποιος, τι, γιατί, πότε, πού, και πώς εξελίχθηκε το βασικό γεγονός της ιστορίας. Στην στυλ των εφημερίδων, η πρώτη παράγραφος που συνοψίζει ή εισάγει την ιστορία, επίσης, ονομάζεται  "κείμενο δόλωμα" ή, στο Ηνωμένο Βασίλειο, "standfirst".
Οι εισαγωγές δοκιμίων συνοψίζουν το περίγραμμα του επιχειρήματος και το συμπέρασμα που ακολουθεί το κύριο σώμα του δοκιμίου. Οι εγκυκλοπαιδικές εισαγωγές τείνουν να ορίζουν το θέμα, καθώς να τονίζουν τα ενδιαφέροντα σημεία του λήμματος. Τα εξέχοντα και γενικά άρθρα σε περιοδικά τείνουν να είναι κάπου μεταξύ δημοσιογραφικής και encyclopedian στο ύφος και συχνά η έλλειψη μια ξεχωριστή οδηγήσει παράγραφο εξ ολοκλήρου. Οι εισαγωγές και πρόλογοι βιβλίων ποικίλλουν σε μεγάλο βαθμό σε μήκος, προθέσεων και περιεχομένου.

Άλλες εισαγωγές

Στη δημοσιογραφία υπάρχει η έννοια μιας εισαγωγικής ή περιληπτικής γραμμής ή μιας σύντομης παραγράφου που βρίσκεται ακριβώς πάνω ή κάτω από τον τίτλο και τυπογραφικά διαφέρει από το σώμα του άρθρου.
Σάββας Δημόπουλος

Βιογραφία

Γεννήθηκε στην Κωνσταντινούπολη, και μετανάστευσε αργότερα στην Αθήνα λόγω των διωγμών των Ελλήνων στην Τουρκία κατά τη διάρκεια των Σεπτεμβριανών του 1955 και της έξαρσης του Τουρκικού εθνικισμού που ακολούθησε. Σπούδασε ως προπτυχιακός φοιτητής στο πανεπιστήμιο του Χιούστον. Πήγε στο πανεπιστήμιο του Σικάγου και έκανε επιστημονικές μελέτες κοντά στον Yoichiro Nambu για την διδακτορικής του διατριβή. Μετά από την ολοκλήρωση του Ph.D. του το 1979, πήγε για λίγο διάστημα στο πανεπιστήμιο της Κολούμπια πριν αναλάβει μια έδρα στο πανεπιστήμιο του Στάνφορντ το 1980. Κατά τη διάρκεια του 1981 και του 1982 εργάστηκε επίσης και με το πανεπιστήμιο του Μίτσιγκαν, το πανεπιστήμιο του Χάρβαρντ και το πανεπιστήμιο της Καλιφόρνιας, το Santa Barbara. Από το 1994 ως το 1997 εργάστηκε στο Κέντρο Πυρηνικών Μελετών και Ερευνών CERN.
Ο Δημόπουλος είναι γνωστός για την επιστημονική εργασία του και τις επιστημονικές θεωρίες που ανέπτυξε πέρα από το Standard Model, οι οποίες εξετάζονται πειραματικά στον Επιταχυντή σωματιδίων. Η πιό γνωστή εργασία του ήταν περί του Minimal Supersymmetric Standard Model (MSSM) την οποία πρότεινε το 1981 από κοινού με τον Howard Georgi. Πρότεινε επίσης τη θεωρία των large extra dimensions μαζί με τον Nima Arkani-Hamed και τον Gia Dvali. Για την πρόταση αυτών των θεωριών και την εξέλιξη του τομέα της θεωρητικής φυσικής μορίων κέρδισε το βραβείο Sakurai το 2006.
Κάτω Ροδινή Αχαΐας

Διοικητική εξέλιξη

Αναγνωρίστηκε ως ανεξάρτητος οικισμός την 19/03/1961 και υπήχθη στην τότε Κοινότητα Ζήριας. Με το Π.Δ. 293 της 26/08/1996 (Φ.Ε.Κ. 203 της 27/08/1996) προσαρτήθηκε ο τότε συνοικισμός της Ροδινής, όπως αναφέρεται, της τότε Κοινότητας Ζήριας στην πρώην Κοινότητα Ψαθόπυργου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ρίου ως τμήμα του πρώην δημοτικού διαμερίσματος Ρίου. Με την εφαρμογή του προγράμματος «Καλλικράτης», μαζί με τον Ψαθόπυργο, εντάχθηκε στη Τοπική Κοινότητα Ψαθόπυργου η οποία ανήκει στη Δημοτική Ενότητα Ρίου του Δήμου Πατρέων.
Γαλαξίες Κεραίες

Οι Γαλαξίες-Κεραίες (Antennae, γνωστοί και ως NGC 4038/4039, Caldwell 60/61 ή Arp 244) είναι ζεύγος αλληλεπιδρώντων γαλαξιών στον αστερισμό Κόρακα. Απέχουν περίπου 65 εκατομμύρια έτη φωτός από τη Γη. Τους ανακάλυψε ο Ουίλιαμ Χέρσελ το 1785. Το όνομά τους οφείλεται στις δύο μακριές ουρές άστρων, αερίων και σκόνης, οι οποίες μοιάζουν με κεραίες εντόμων. Ανήκουν στην Ομάδα γαλαξιών NGC 4038.
Αρχικά οι δύο γαλαξίες ήταν ξεχωριστοί. Ο NGC 4038 ήταν ραβδωτός σπειροειδής γαλαξίας και ο NGC 4039 σπειροειδής γαλαξίας. Οι δύο γαλαξίες αρχικά προσέγγισαν ο ένας τον άλλο και στη συνέχεια σχηματίστηκαν οι ουρές υλικών, ενώ οι γαλαξίες προσέγγισαν ο ένας τον άλλο ξανά. Αναμένεται να συγχωνευθούν σε έναν ελλειπτικό γαλαξία.
Στον NGC 4038 έχουν παρατηρηθεί πέντε υπερκαινοφανείς αστέρες: οι SN 1921A, SN 1974E, SN 2004GT, SN 2007sr και SN 2013dk.
Κρατικό Αρχείο της Βόρειας Μακεδονίας

Ιστορία

Τον Ιανουάριο του 1946 το Υπουργείο Εθνικής Παιδείας της Λαϊκής Δημοκρατίας της Μακεδονίας αποκάλυψε την πρόθεσή του να δημιουργήσει το αρχείο του Κινήματος Λαϊκής Απελευθέρωσης της Μακεδονίας εντός της Εθνικής Βιβλιοθήκης στα Σκόπια, κατόπιν της διακοίνωσης της ανάγκης για συλλογή και προστασία του αρχειακού υλικού που έγινε κατά τον Δεύτερο Παγκόσμιο Πόλεμο, στις 3 Μαΐου του 1945.
Η πρωτοβουλία αυτή δεν έγινε λειτούργησε αρχικά για μια σειρά από λόγους. Στη συνέχεια, με την υπ 'αριθμ. 2543 απόφαση της 31ης Μαΐου του 1946, το Υπουργείο Εθνικής Παιδείας σύστησε αρμόδια επιτροπή για τη συλλογή αρχειακού υλικού. Η επιτροπή ξεκίνησε τη δράση, εμπλέκοντας σε αυτήν κυρίως εκπαιδευτικούς και αναθέτοντάς τους τη συλλογή του αρχειακού υλικού, κάτι που δεν έδωσε αποτελέσματα.
Κατόπιν ιδρύθηκε την 1η  Αυγούστου 1948 το Ινστιτούτο Εθνικής Ιστορίας (Институт за Национална Историја) με κυβερνητική απόφαση με στόχο «την εξεύρεση, τη συλλογή και τη διατήρηση υλικού, εγγράφων και άλλων μνημείων που αφορούν την ιστορία του μακεδονικού λαού, των μειονοτήτων και των εθνοτικών ομάδων που διαβιούν μαζί του». υπερασπιζόμενο τις σλαβομακεδονικές θέσεις στο Μακεδονικό Ζήτημα. Δεδομένης της αδυναμίας του Ινστιτούτου να λειτουργήσει λόγω έλλειψης εξειδικευμένου προσωπικού ένα χρόνο αργότερα ιδρύθηκε το Κρατικό Αρχείο της Λαϊκής Δημοκρατίας της Μακεδονίας, πρόγονος του σημερινού κρατικού αρχείου.

Σήμερα

Σήμερα το αρχειακό υλικό μεταξύ των ετών 1946 και 1947 περιλαμβάνεται στη νεοϊδρυθείσα Φιλοσοφική Σχολή και το Ινστιτούτο Εθνικής Ιστορίας της Βόρειας Μακεδονίας.
Γ.Σ. Δόξα Αλεξανδρούπολης

Ιστορία

Ο Γυμναστικός Σύλλογος «Δόξα» Αλεξανδρούπολης ιδρύθηκε στις 22 Ιουλίου 1950. Η ομάδα ποδοσφαίρου, σε έναν από τους πρώτους ανεπίσημους αγώνες που έδωσε με αντίπαλο την ομάδα του αγγλικού αντιτορπιλικού «Τσίβρος», ήρθε ισόπαλη με σκορ 1–1. Μετείχε στα πρωταθλήματα της ΕΠΣ Θράκης σε Α΄, Β΄ και Γ΄ κατηγορία, όπως και σε ανεπίσημες διοργανώσεις και φιλικές αναμετρίσεις.
Το 1969, έπειτα από διαταγή του Γενικού Γραμματέα Αθλητισμού, Κωνσταντίνου Ασλανίδη, ο σύλλογος συγχωνεύθηκε με το ποδοσφαιρικό τμήμα του Εθνικού Αλεξανδρούπολης δημιουργώντας το ποδοσφαιρικό σωματείο Γ.Σ. Αλεξανδρούπολης, γεγονός που οδήγησε στη διάλυση του συλλόγου.
Βοστώνη

Ιστορία

Ανασκαφές προϊστορικών οικισμών δείχνουν ότι ιθαγενείς Αμερικανοί κατοικούσαν στη χερσόνησο στην οποία βρίσκεται η Βοστώνη ήδη από το 5000 π.Χ . Οι πρώτοι Άγγλοι άποικοι εγκαταστάθηκαν στην Βοστώνη το 1630. Ο πληθυσμός έφτασε τους 56.000 κατοίκους το 1825. Σύμφωνα με την τελευταία απογραφή του πληθυσμού των ΗΠΑ το 2010, η πόλη της Βοστώνη έχει σήμερα 617.596 κατοίκους, ενώ συνολικά η μητροπολιτική περιοχή της Βοστώνης έχει περίπου 4.500.000 κατοίκους και είναι η δέκατη μεγαλύτερη στη χώρα.
Αρχικά αλιευτικό και γεωργικό κέντρο της Νέας Αγγλίας, την δεκαετία του ’50 διαμορφώθηκε σε κέντρο τεχνολογικής ανάπτυξης, ειδικά στους κλάδους των ηλεκτρονικών υπολογιστών και της βιοτεχνολογίας.
Κύπελλο Κυπελλούχων Ευρώπης ποδοσφαίρου 1993-94

Την περίοδο 1993-94 το Κύπελλο Κυπελλούχων Ευρώπης κατέκτησε η Άρσεναλ κερδίζοντας στον τελικό την Πάρμα ΦΚ.
Σύγκλιση τυχαίων μεταβλητών

Στη θεωρία πιθανοτήτων, υπάρχουν πολλές διαφορετικές έννοιες της σύγκλισης των τυχαίων μεταβλητών. Η σύγκλιση ακολουθιών τυχαίων μεταβλητών σε κάποιο όριο τυχαίας μεταβλητής είναι μια σημαντική έννοια στη θεωρία πιθανοτήτων και τις εφαρμογές της σε στατιστικές και στοχαστικές διαδικασίες. Οι ίδιες έννοιες είναι γνωστές στα γενικότερα μαθηματικά, όπως η σύγκλιση στοχαστικών και να επισημοποιήσει την ιδέα ότι μια σειρά από ουσιαστικά τυχαία ή απρόβλεπτα γεγονότα μπορούν μερικές φορές να εγκατασταθούν σε μια συμπεριφορά που είναι ουσιαστικά αμετάβλητη όταν τα αρκετά στοιχεία μέσα στην ακολουθία μελετώνται. Οι διάφορες πιθανές έννοιες της σύγκλισης σχετίζονται με το πώς μπορεί να χαρακτηριστεί μια τέτοια συμπεριφορά: δύο εύκολα κατανοητές συμπεριφορές είναι ότι η αλληλουχία παίρνει τελικά μια σταθερή τιμή, και ότι οι τιμές στην αλληλουχία συνεχίζουν να αλλάζουν, αλλά μπορεί να περιγραφεί με μια αμετάβλητη κατανομή πιθανότητας.

Σύγκλιση στην πιθανότητα

Η βασική ιδέα πίσω από αυτό το είδος της σύγκλισης είναι ότι η πιθανότητα ενός "ασυνήθιστου" αποτελέσματος γίνεται μικρότερη και μικρότερη καθώς η ακολουθία εξελίσσεται.
Η έννοια της σύγκλισης στην πιθανότητα χρησιμοποιείται πολύ συχνά στις στατιστικές. Για παράδειγμα, ένας εκτιμητής καλείται συνεπής εάν συγκλίνει σε πιθανότητα στην ποσότητα που θα εκτιμηθεί. Σύγκλιση στην πιθανότητα είναι επίσης ο τύπος της σύγκλισης που συστάθηκε με τον αδύναμο νόμο των μεγάλων αριθμών.

Σχεδόν βέβαια σύγκλιση

Αυτό είναι το είδος της σύγκλισης στοχαστικών που είναι παρόμοιο με τη σύγκλιση κατά σημείο γνωστό από την Πραγματική ανάλυση.

Ιδιότητες

Σχεδόν βέβαιη σύγκλιση προϋποθέτει τη σύγκλιση στην πιθανότητα (από το λήμμα του Fatou), και ως εκ τούτου συνεπάγεται τη σύγκλιση στον τομέα της διανομής. Είναι η έννοια της σύγκλισης που χρησιμοποιείται στον ισχυρό νόμο των μεγάλων αριθμών.
Σχεδόν βέβαιη είναι η έννοια,ότι η σύγκλιση δεν προέρχεται από μια τοπολογία στο χώρο των τυχαίων μεταβλητών. Αυτό σημαίνει ότι δεν υπάρχει τοπολογία στο χώρο των τυχαίων μεταβλητών, έτσι ώστε οι σχεδόν σίγουρες συγκλίνουσες αλληλουχίες είναι ακριβώς οι συγκλίνουσες αλληλουχίες με την εν λόγω τοπολογία. Ειδικότερα,σχεδόν σίγουρα δεν υπάρχει μετρικός χώρος σύγκλισης.
Φεδδάνιο

Το φεδδάνιο (αραβικά: فدّان‎, φαντάν) είναι μονάδα μέτρησης επιφάνειας. Βρίσκεται σε χρήση στην Αίγυπτο, τη Συρία, το Σουδάν και το Ομάν. Στα κλασσικά αραβικά η λέξη φεδδάνιο σημαίνει "ζυγός μουλαριών", υπονοώντας ότι πρόκειται για μια έκταση γης η οποία χρειάζεται ένα συγκεκριμένο χρονικό διάστημα για να οργωθεί. Στην Αίγυπτο το φεδδάνιο είναι η μόνη μη-μετρική μονάδα μέτρησης που έχει επιβιώσει μέχρι σήμερα. Κάθε φεδδάνιο υποδιαιρείται σε 24 κιράτια (αραβικά: قيراط‎, κιράτ) με κάθε κιράτιο να αντιστοιχεί σε 175 τετραγωνικά μέτρα. Συνεπώς προκύπτει ότι κάθε φεδδάνιο αντιστοιχεί σε 4200,83 τ.μ. (ή 4,2 στρέμματα), όπως υπολόγισε πρώτος και ο Αιγύπτιος επιστήμονας Αμπντουλάχ Φικρί Πασάς (1834-1889).  Το συριακό φεδδάνιο είναι αρκετά μικρότερο και αντιστοιχεί σε μια έκταση από 2295 μέχρι 3443 τ.μ.
Πόλεμοι Μουσκέτων

Οι Πόλεμοι Μουσκέτων ήταν μια σειρά μαχών που διεξήχθησαν μεταξύ διαφόρων φυλετικών ομάδων Μαορί στις αρχές της δεκαετίας του 1800, βασικά στο Βόρειο Νησί στη Νέα Ζηλανδία. Οι συγκρούσεις είχαν άμεσα επηρεαστεί από την απόκτηση μουσκέτων από τους Μαορί. Βόρειες φυλές, όπως οι αντίπαλες Ngapuhi και Ngati Whatua, ήταν οι πρώτες που απέκτησαν πυροβόλα όπλα και επέφεραν σημαντικές απώλεις η μία στην άλλη , καθώς και σε γειτονικές φυλές, μερικές εκ των οποίων δεν είχαν δει ποτέ μουσκέτα.
Εν καιρώ, όλες οι φυλές εμπορεύτηκαν την απόκτηση μουσκετών και η σύγκρουση τελικά έφτασε σε αδιέξοδο αφού αποδεκάτισε τον πληθυσμό μερικών φυλών και μετέβαλε δραστικά τα όρια μεταξύ των περιοχών που ελέγχονταν από τις διάφορες φυλές.
Ροδόλφος της Λωρραίνης

Μάχες με τους Γάλλους

Το 1337 ο κόμης Ερρίκος Δ΄ του Μπαρ αρνήθηκε να του πληρώσει φόρο υποτέλειας, ο Ροδόλφος λεηλάτησε το Ποντ-α-Μουσόν και ο Ερρίκος εφαρμόζοντας αντίποινα λεηλάτησε τα δυτικά της Λωρραίνης. Η διαμάχη έληξε με την επέμβαση του βασιλιά της Γαλλίας Φιλίππου ΣΤ΄. Εκείνη την εποχή οι δεσμοί της βασιλικής οικογένειας της Γαλλίας με τον Οίκο της Λωρραίνης ήταν πολύ ισχυροί και έγιναν ακόμα ισχυρότεροι με τον δεύτερο γάμο του Ροδόλφου με την Μαρία, κόρη του Γκυ Α΄ του Μπλουά, και ανιψιά του βασιλιά της Γαλλίας. Συμμετείχε στην πολιορκία του Τουρναί (1340) στο πλευρό του Φιλίππου ΣΤ΄ εναντίον του βασιλιά της Αγγλίας Εδουάρδου Γ΄ που ήταν η έναρξη του Εκατονταετούς Πολέμου.
Σε ένα μικρό διάστημα ανακωχής μεταξύ Αγγλίας - Γαλλίας ταξίδεψε στην Ιβηρική όπου βοήθησε τον βασιλιά της Καστίλης Αλφόνσο ΙΑ΄ στις μάχες του εναντίον των Μουσουλμάνων. Πολέμησε εναντίον των Μουσουλμάνων στην Γρανάδα και στην μάχη του Γιβραλτάρ (3 Νοεμβρίου 1340). Με την επιστροφή του στην Γαλλία υπερασπίστηκε τον κουνιάδο του Κάρολο, δούκα της Βρετάνης στον Πόλεμο Διαδοχής της Βρετάνης. Συμμετείχε στην Μάχη του Κρεσί όπου σκοτώθηκε μαζί με επιφανείς Γάλλους ιππότες (26 Αυγούστου 1346).
Γλώσσα Ανκάβε

Χρήση

Σύμφωνα με την απογραφή του 1987 χρησιμοποιούνταν από 1.600 ομιλητές, και διαθέτει 6 διαλέκτους -Ankai / Ανκάι, Bu’u / Μπού'ου, Miyatnu / Μιγιάτνου, Sawuve / Σαβούβε, Wiyagwa / Βιγάγκβα, Wunavai / Βουναβάι- Η γλώσσα γράφεται με την λατινική γραφή, ωστόσο λιγότεροι από 5% των ομιλητών της γνωρίζει γραφή.
Ερρίκος Β΄ ο Ευσεβής

Βιογραφία

Ήταν ο πρωτότοκος γιος του Ερρίκου Α΄ του Γενειοφόρου και της Αγίας Χέντβιχ των Άντεχς, κόρης του Μπέρτολτ δούκα της Μερανίας.
Αμμώνιος

Συγγράμματα

Φέρεται ως συγγραφέας του χαμένου Περί της Μωϋσέως και Ιησού συμφωνίας. Με αυτό ήθελε να άρει την αντίληψη πως η Παλαιά και η Καινή Διαθήκη αντιφάσκουν μεταξύ τους. Επίσης του αποδίδεται ένα είδος εναρμόνησης των Ευαγγελίων, όπως το Διατεσσάρων Ευαγγέλιο το οποίο βασίστηκε στο Κατά Ματθαίον Ευαγγέλιον.
Ευγένης Χαραλαμπίδης

Tα πρώτα χρόνια

Ο Ευγένης Χαραλαμπίδης έφτασε με την οικογένειά του από τον τόπο καταγωγής του, τον Πόντο, στην Ελλάδα σε ηλικία 18 ετών και εγκαταστάθηκε με την οικογένειά του στο Περιστέρι Αττικής. Εντάχθηκε από πολύ νωρίς στις τάξεις του ΚΚΕ, ενώ κατά τη διάρκεια της Κατοχής προσχώρησε στο ΕΑΜ και ανέπτυξε έντονη αντιστασιακή δράση. Ασχολήθηκε με τη σύνταξη αντιστασιακού Τύπου (εφημερίδα "Ξύπνημα"), ενώ μετέφρασε ρωσική ποίηση και λογοτεχνία για τον "Ριζοσπάστη" και για τα "Ελληνικά Γράμματα".

Λαϊκός Δήμαρχος Περιστερίου

Στις 12 Οκτωβρίου του 1944 εκλέχθηκε "δια βοής" δήμαρχος Περιστερίου, ύστερα από πάνδημη συνέλευση των κατοίκων της πόλης στην κεντρική πλατεία της περιοχής. Μετά τα Δεκεμβριανά παύθηκε και κατηγορήθηκε σαν ηθικός αυτουργός για τη δολοφονία του κατοχικού διοικητή του αστυνομικού τμήματος Περιστερίου Γερόσταθου (που λυντσαρίστηκε από διαδηλωτές το βράδυ της 4ης Δεκεμβρίου 1944), μαζί με ακόμη 31 μέλη του ΕΑΜ Περιστερίου και δικάστηκε από το Κακουργιοδικείο. Στην απολογία του υποστήριξε ότι ο πραγματικός λόγος που δικαζόταν ήταν επειδή πήρε μέρος στην Εθνική Αντίσταση και διότι ο λαός του Περιστερίου τον είχε αναδείξει λαϊκό δήμαρχο. 
Καταδικάστηκε σε θάνατο και μεταφέρθηκε κατά σειρά στις φυλακές Καπνεργοστασίου, Μουσείου, Αβέρωφ, Αίγινας και, εν τέλει, Κέρκυρας ("Λαζαρέτο") όπου και εκτελέστηκε στις 22 Ιουλίου 1948, αφού πρώτα αρνήθηκε την πρόταση του δικηγόρου του να υπογράψει "δήλωση μετανοίας", προκειμένου να σώσει τη ζωή του. Την ημέρα της εκτέλεσης του Χαραλαμπίδη, οι υπόλοιποι 320 θανατοποινίτες της Κέρκυρας κήρυξαν 8μερη απεργία πείνας για να τιμήσουν τη μνήμη του και να προβάλλουν στον ελληνικό και διεθνή Τύπο τις συνθήκες κράτησής τους.
Η αρθρογραφία και η αλληλογραφία του, όπως και ρεπορτάζ εφημερίδων από τη δίκη του διασώθηκαν και εκτέθηκαν σε πολιτική-πολιτιστική εκδήλωση που έλαβε χώρα το Σάββατο 28 Νοεμβρίου του 2015 στο "Θέατρο Πολιτών" του Περιστερίου.